सोमालिया में भूकंप का झटका, रिक्टर पैमाने पर तीव्रता 5.4 आंकी गई
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar. मिल्खा सिंह के पोते ने US किड्स गोल्फ यूरोपियन चैंपियनशिप में अंडर-13 वर्ग का खिताब जीता
सोमालिया में शनिवार शाम 7.28 बजे भूकंप का झटका महसूस किया गया। रिक्टर पैमाने पर भूकंप की तीव्रता 5.4 आंकी गई। यूनाइटेड स्टेट्स जियोलॉजिकल सर्वे ने बताया कि भूकंप लास खोरे के 156 किमी उत्तर में आया। भूकंप का केंद्र 10 किलोमीटर की गहराई में था। अभी तक किसी के हताहत होने की सूचना नहीं है।
आज की अन्य प्रमुख खबरें...
UPS एयरलाइन्स कार्गो फ्लाइट की दिल्ली में इमरजेंसी लैंडिंग
जर्मनी के कोलोन से शंघाई जा रही UPS एयरलाइन्स कार्गो फ्लाइट की दिल्ली में इमरजेंसी लैंडिंग कराई गई। दिल्ली एयरपोर्ट के अधिकारियों ने इसकी जानकारी दी है। 
राहुल गांधी पर मानहानि केस में अगली सुनवाई 1 जुलाई को
महात्मा गांधी की हत्या के लिए RSS को दोषी ठहराने के आरोप में राहुल गांधी के खिलाफ दायर मानहानि केस में शनिवार को भिवंडी कोर्ट में सुनवाई हुई। राहुल गांधी के वकीलों ने कोर्ट में उन वकीलों के नाम के साथ एक हलफनामा दायर किया, जो मामले में उनकी ओर से पेश होंगे। वहीं, कोर्ट में शिकायतकर्ता राजेश कुंटे का बयान दर्ज किया गया। मामले में अगली सुनवाई 1 जुलाई को होगी।
गुजरात के जामनगर में दो साल की बच्ची बोलवेल में गिरी, रेस्क्यू ऑपरेशन जारी
गुजरात के जामनगर जिले में 2 साल की बच्ची शनिवार को बोरवेल में गिर गई। वह और 20 फुट की गहराई में फंस गई, जिसके बाद दमकल विभाग के कर्मियों ने बचाव अभियान शुरू किया है। विकास विभाग के अधिकारी एन ए सरवैया ने बताया कि जामनगर शहर से करीब 40 किलोमीटर दूर तमाचान गांव के एक खेत में मजदूर परिवार की बच्ची खेलते समय करीब 200 फुट गहरे बोरवेल में गिर गई। घटना सुबह करीब नौ बजे हुई। पढ़ें पूरी खबर...
समीर वानखड़े और उनकी पत्नी को फिर जान से मारने की धमकी मिली
मुंबई NCB के पूर्व चीफ समीर वानखेड़े और उनकी पत्नी क्रांति रेडकर को एक बार फिर सोशल मीडिया पर जान से मारने की धमकी मिली है। समीर ने शनिवार को मुंबई पुलिस के सीनियर अधिकारियों को इसकी जानकारी दी। उन पर क्रूज ड्रग्स बस्ट केस में रिश्वत लेने का आरोप है। इसी केस में समीर ने 2021 में शाहरुख खान के बेटे आर्यन खान को गिरफ्तार किया था।
असम में 10 करोड़ की हेरोइन जब्त, एक शख्स भी गिरफ्तार
असम पुलिस ने शनिवार को कछार जिले में 10 करोड़ की हेरोइन जब्त की। पुलिस ने एक शख्स को भी गिरफ्तार किया है। गिरफ्तार शख्स की पहचान साहिद अहमद (32) के रूप में हुई है, जो करीमगंज से एक ट्रक में हेरोइन छिपाकर ले जा रहा था।
बिहार में खड़े ट्रक से टकराई बारातियों की कार; 6 की मौत, 4 घायल
बिहार के पूर्णिया में शनिवार को एक कार सड़क किनारे खड़े ट्रक में टकरा गई। हादसे में 6 बारातियों की मौत हो गई, वहीं 4 की हालत गंभीर है। मृतकों में दो बच्चे भी शामिल हैं। कार में 10 लोग सवार थे। हादसा जिले के मरंगा थाना के पास हुआ। पढ़ें पूरी खबर...
पाकिस्तान ने 200 भारतीय मछुआरे रिहा किए, अटारी-वाघा बॉर्डर पर BSF को सौंपे
पाकिस्तान ने शनिवार को 200 भारतीय मछुआरों को रिहा कर दिया। इन्हें अटारी-वाघा बॉर्डर पर स्थित ज्वांइट चेक पोस्ट पर BSF अधिकारियों को सौंपा गया। इन मछुआरों की नाव कथित तौर पर अरब सागर के पाकिस्तानी इलाके में चली गई थीं, जिसके बाद पाकिस्तान ने इन्हें गिरफ्तार कर लिया था।
ट्रेन हादसे के बाद BJP ने मोदी सरकार के 9 साल पूरे होने पर सभी कार्यक्रम टाले
बालासोर में हुए दर्दनाक ट्रेन हादसे को देखते हुए भाजपा ने मोदी सरकार के 9 साल पूरे होने पर जो कार्यक्रम होने वाले थे, वे टाल दिए हैं। पार्टी अध्यक्ष जेपी नड्डा ने एक ट्वीट पोस्ट किया और विनाशकारी दुर्घटना पर अपना दर्द व्यक्त किया। उन्होंने पीड़ितों के परिवारों के प्रति संवेदना व्यक्त करते हुए कहा, यह बेहद दर्दनाक और दिल दहला देने वाला है।
दिल्ली के मोती नगर में चाकू के हमले में पुलिसवाला घायल
दिल्ली के मोती नगर इलाके एक शख्स ने चाकू से हमला करके असिस्टेंट सब-इंस्पेक्टर को घायल कर दिया। डिप्टी कमिश्नर ने बताया कि हमलावर की पहचान 26 साल के आकाश के तौर पर हुई है। उसे पकड़ने की कोशिशें जारी हैं।
उन्होंने बताया कि गुरुवार रात ASI विक्रम सिंह मोती नगर इलाके में जखीरा फ्लाईओवर के पास चौकी पर तैनात थे, जब रात करीब 1 बजे उन्होंने एक व्यक्ति को रोका जो संदिग्ध दिख रहा था। तलाशी लेते वक्त इस व्यक्ति ने ASI के दाएं हाथ पर चाकू से वार किया। ASI का अस्पताल में इलाज जारी है।
मिल्खा सिंह के पोते ने US किड्स गोल्फ यूरोपियन चैंपियनशिप में अंडर-13 वर्ग का खिताब जीता
​भारत के हरजय मिल्खा सिंह ने US किड्स गोल्फ यूरोपियन चैंपियनशिप में लड़कों के अंडर-13 वर्ग का खिताब जीता। हरजय दिग्गज एथलीट मिल्खा सिंह के पोते और गोल्फर जीव मिल्खा सिंह के बेटे हैं। हरजय ने 5 अंडर 211 का स्कोर करते हुए ट्रॉफी अपने नाम की।